Santo Stefano

Santo Stefano er en øy i øgruppen De pontinske øyer, beliggende i Tyrrenhavet mellom Roma og Napoli. Øya er ubebodd, og har et areal på 0,27 km². Det høyeste punkt er 84 moh. På øya befinner det seg et stort fengsel som ble oppført i årene 1794–1795 på ordre fra kong Ferdinando IV av Napoli. Fengslet var et av de første som ble oppført som panoptisk fengsel. Denne bygningstypen muliggjør at en enkelt person kan overvåke alle fanger uten at de selv vet om de blir overvåket eller ei. Fengslet var i bruk inntil 1965, og siden da har øya ikke vært bebodd. Det er mulig å besøke øya på guidede turer fra naboøya Ventotene. På disse besøk har man også mulighet for å besøke det nedlagte fengsel og de tilhørende bygninger for fengselspersonalet.